हालांकि स्‍थानीय संपादक अनिल भास्‍कर ने अपने प्रिय ब्‍यूरोचीफ राहुल को बहुत बचाने की कोशिश की परन्‍तु सफल नहीं हो पाए. ऊपर से फरमान आने के बाद, न चाहते हुए भी मजबूरी में उन्‍हें राहुल के लिए विदाई गीत गानी पड़ी. फिर सोनभद्र के तेजतर्रार पत्रकार आवेश तिवारी को सोनभद्र का ब्‍यूरोचीफ बनाया गया, पर संपादक व राहुल एंड कंपनी ने तमाम तरह के झूठे सही आरोप लगाकर आवेश से भी ब्‍यूरोचीफ की कुर्सी छीन ली. हालांकि इसके पीछे कारण यह बताया गया कि राहुल श्रीवास्‍तव नहीं चाहते थे कि आवेश तिवारी सोनभद्र में अखबार के ब्‍यूरोचीफ बने, क्‍योंकि इससे उनके साम्राज्‍य को खतरा था. इ‍सलिए संपादक ने एक खास रणनीति के तहत जांच समिति गठित की. जांच की जिम्‍मेदारी संपादक भास्‍कर ने अपने खास एवं डाक इंचार्ज आदर्श शुक्‍ला को सौंपी. आदर्श ने संपादक के मनमाफिक रिपोर्ट सौंपी और आवेश की कुर्सी चली गई.